
R E P U B L I K A    H R V A T S K A

R J E Š E N J E

Trgovački sud u Splitu po sucu Katarini Mikulić, na prijedlog sudskog savjetnika Larija Glavaša, u skraćenom stečajnom postupku pokrenutim nad dužnikom N.PAUKO NEKRETNINE d.o.o., OIB: 98285842188, Vukovarska 158, Split, dana 12. travnja 2018. godine
 

r i j e š i o    je

Obustavlja se skraćeni stečajni postupak nad dužnikom 


Obrazloženje

Po prijedlogu Financijske agencije, Regionalni centar Split, ovaj je sud oglasom St- 1817/2015, od 20. veljače 2018. godine, pokrenuo skraćeni stečajni postupak nad gore navedenim dužnikom, sukladno odredbi čl 428. i 429. Stečajnog zakona ( NN 71/15), te posebnim zaključkom pozvao osobe ovlaštene za zastupanje dužnika po zakonu  dostaviti javnobilježnički ovjerovljeni popis imovine i obveza,  a temeljem čl. 13, 17. 117. st 3. i 430. SZ-a, posebnim zaključkom pozvao  dužnikove vjerovnike  predložiti otvaranje redovnog stečajnog postupka uz upozorenje o pravnim posljedicama nepodnošenja takovog prijedloga, sve temeljem čl 430. SZ-a.	

Vjerovnik Republika Hrvatska, zastupana po ŽDO u Splitu, podneskom od 23. veljače 2018. godine, predložio je otvaranje redovnog stečajnog postupka nad dužnikom. 

U podnesku se napominje kako predlagatelj RH, nije dužan plaćati predujam za namirenje troškova stečajnog postupka u skladu s člankom 114. u vezi s člankom 434. Stečajnog zakona.

Kako time proizlazi da nisu ispunjeni uvjeti iz čl. 431. SZ za istovremenim otvaranjem i zaključenjem skraćenog stečajnog postupka nad dužnikom , to je odlučeno kao u izreci ovog rješenja temeljem odredbe čl. 433. SZ-a, obustavljen skraćeni stečajni postupak.
Nakon pravomoćnosti ovog rješenja, sud će posebnim rješenjem pokrenuti prethodni postupak nad dužnikom,  radi utvrđivanja uvjeta za otvaranje stečajnog postupka ili će odmah otvoriti stečajni postupak, sve sukladno odredbi čl. 433. SZ-a.

			


U Splitu, 12. travnja 2018. godine


      SUDAC


                       Katarina Mikulić



Uputa o pravnom lijeku:

Protiv ovog rješenja dopuštena je  žalba Visokom trgovačkom sudu RH, a koja se podnosi u roku od 8 dana ovome sudu u 3 primjerka.  


DNA

1.) Podnositelju zahtjeva: FINA-i
2.) Dužnik i Zakonski zastupnik dužnika
3.) predlagatelju otvaranja stečajnog postupka
4.) Mrežna stranica e-Oglasne ploče

